Protokol (št. 1)

O SPREMEMBI PROTOKOLOV, PRILOŽENIH POGODBI O EVROPSKI UNIJI, POGODBI O USTANOVITVI EVROPSKE SKUPNOSTI IN/ALI POGODBI O USTANOVITVI EVROPSKE SKUPNOSTI ZA ATOMSKO ENERGIJO

VISOKE POGODBENICE SO SE,

V ŽELJI spremeniti protokole, priložene Pogodbi o Evropski uniji, Pogodbi o ustanovitvi Evropske skupnosti in/ali Pogodbi o ustanovitvi Evropske skupnosti za atomsko energijo, da bi jih tako prilagodili novim pravilom, vzpostavljenim v Lizbonski pogodbi,

DOGOVORILE o naslednjih določbah, ki so priložene Lizbonski pogodbi:

Edini člen

1) Protokoli, ki veljajo na dan začetka veljavnosti te pogodbe in ki so priloženi Pogodbi o Evropski uniji in/ali Pogodbi o ustanovitvi Evropske skupnosti in/ali Pogodbi o ustanovitvi Evropske skupnosti za atomsko energijo, se spremenijo v skladu z določbami tega člena.

A. HORIZONTALNE SPREMEMBE

2) Horizontalne spremembe iz člena 2(2) Lizbonske pogodbe, se uporabljajo za protokole iz tega člena, z izjemo točk (d), (e) in (j).

3) V protokolih iz točke 1 tega člena:

(a) zadnji odstavek njihove preambule, v kateri se navaja Pogodba oziroma Pogodbe, katerim je zadevni protokol priložen, se nadomesti z besedilom "DOGOVORILE o naslednjih določbah, ki so priložene Pogodbi o Evropski uniji in Pogodbi o delovanju Evropske unije". Ta odstavek se ne uporablja za Protokol o ekonomski in socialni koheziji, niti za Protokol o sistemu javne radiotelevizije v državah članicah.

Pogodbi o ustanovitvi Evropske skupnosti za atomsko energijo se priložijo tudi Protokol o Statutu Sodišča Evropske unije, Protokol o določitvi sedežev institucij ter nekaterih organov, uradov, agencij in služb Evropske unije, Protokol o členu 40.3.3. irske ustave in Protokol o privilegijih in imunitetah Evropske unije;

(b) besedi "Skupnosti" ali "skupnosti" se nadomestita z besedo "Unije", pri čemer se stavek po potrebi ustrezno slovnično prilagodi.

4) V naslednjih protokolih se beseda "Pogodba" oziroma "Pogodbe" v vseh sklonih nadomesti z besedo "Pogodbi" v ustreznem sklonu, sklicevanje na Pogodbo o Evropski uniji in/ali Pogodbo o ustanovitvi Evropske skupnosti v vseh sklonih pa se nadomesti s sklicevanjem na Pogodbi v ustreznem sklonu:

(a) Protokol o Statutu Sodišča Evropske unije:

- člen 1 (kakor tudi sklicevanje na Pogodbo EU ali Pogodbo ES);

(b) Protokol o Statutu Evropskega sistema centralnih bank in Evropske centralne banke:

- nov drugi pododstavek člena 1.1;

- prvi pododstavek člena 12.1;

- člen 14.1 (drugo sklicevanje na Pogodbo);

- drugi pododstavek člena 14.2;

- druga alinea člena 34.1;

- člen 35.1;

(c) Protokol o postopku v zvezi s čezmernim primanjkljajem:

- drugi stavek člena 3;

(d) Protokol o nekaterih določbah, ki se nanašajo na Dansko:

- drugi stavek točke 2, ki postane točka 1;

(e) Protokol o vključitvi schengenskega pravnega reda v okvir Evropske unije:

- šesta uvodna izjava, ki je postala peta uvodna izjava;

- člen 1;

(f) Protokol o azilu za državljane držav članic Evropske unije:

- šesta uvodna izjava, ki je postala sedma uvodna izjava;

(g) Protokol o pridobitvi nepremičnin na Danskem:

- edina določba;

(h) Protokol o sistemu javne radiotelevizije v državah članicah:

- edina določba;

(i) Protokol o finančnih posledicah izteka Pogodbe o ustanovitvi Evropske skupnosti za premog in jeklo ter o Raziskovalnem skladu za premog in jeklo:

- člen 3;

5) V naslednjih protokolih in prilogah se besedi "Pogodbe" ali "te pogodbe" nadomestita s sklicevanjem na Pogodbo o delovanju Evropske unije:

(a) Protokol o Statutu sistema Evropskih centralnih bank in Evropske centralne banke:

- člen 3.1;

- člen 4;

- člen 6.3;

- člen 7;

- člen 9.1;

- člen 10.1;

- člen 11.1;

- člen 14.1; (prvi sklic)

- člen 15.3;

- člen 16, prvi pododstavek;

- člen 21.1;

- člen 25.2;

- člen 27.2;

- člen 34.1, uvodno besedilo;

- člen 35.3;

- člen 41.1, preštevilčen 40.1, prvi odstavek;

- člen 42, preštevilčen 41;

- člen 43.1, preštevilčen 42.1;

- člen 45.1, preštevilčen 44.1;

- člen 47.3, preštevilčen 46.3.

(b) Protokol o postopku v zvezi s čezmernim primanjkljajem:

- uvodni stavek člena 1;

(c) Protokol o konvergenčnih merilih iz člena 121 Pogodbe o ustanovitvi Evropske skupnosti:

- prvi stavek člena 1;

(d) Protokol o nekaterih določbah, ki se nanašajo na Združeno kraljestvo Velika Britanija in Severna Irska:

- drugi pododstavek točke 6, ki postane točka 5;

- uvodni stavek točke 9, ki postane točka 8;

- drugi stavek točke (a) točke 10, ki postane točka 9;

- točka 11, ki postane točka 10;

(e) Protokol o socialni in ekonomski koeheziji:

- petnajsta uvodna izjava, ki postane enajsta uvodna izjava;

(f) prilogi I in II:

- naslov obeh prilog.

6) V naslednjih protokolih se besedilo "te pogodbe" nadomesti z besedilom "navedene pogodbe":

(a) Protokol o Statutu Evropskega sistema centralnih bank in Evropske centralne banke:

- člen 3.2;

- člen 3.3;

- člen 9.2;

- člen 9.3;

- člen 11.2;

- člen 43.2, preštevilčen 42.2;

- člen 43.3, preštevilčen 42.3;

- člen 44, preštevilčen 43, drugi pododstavek;

(b) Protokol o postopku v zvezi s čezmernim primanjkljajem:

- uvodni stavek člena 2;

(c) Protokol o konvergenčnih merilih iz člena 121 Pogodbe o ustanovitvi Evropske skupnosti:

- člen 2;

- člen 3;

- prvi stavek člena 4;

- člen 6;

(d) Protokol o nekaterih določbah, ki se nanašajo na Združeno kraljestvo Velika Britanija in Severna Irska:

- drugi pododstavek odstavka 7, preštevilčen 6;

- točka (c) odstavka 10, preštevilčen 9.

7) V naslednjih protokolih se za besedo "Svet" vstavi besedilo "z navadno večino":

(a) Protokol o Statutu Sodišča:

- drugi pododstavek člena 4;

- drugi pododstavek člena 13;

(b) Protokol o privilegijih in imunitetah Evropske unije:

- prvi stavek prvega pododstavka člena 7, preštevilčen 6.

8) V naslednjih protokolih se besedilo "Sodišče Evropskih skupnosti" ali "Sodišče" v vseh sklonih nadomesti z besedilom "Sodišče Evropske unije" v ustreznem sklonu:

(a) Protokol o Statutu Sodišča Evropske unije:

- naslov Protokola;

- prva uvodna izjava preambule;

- člen 1;

- četrti odstavek člena 3;

- člen 1 Priloge;

- prvi odstavek člena 5 Priloge;

- člen 7(1) Priloge;

(b) Protokol o Statutu Evropskega sistema centralnih bank in Evropske centralne banke:

- členi 35.1, 35.2, 35.4, 35.5 in 35.6;

- člen 36.2;

(c) Protokol o določitvi sedežev institucij ter nekaterih organov, uradov, agencij in služb Evropske unije:

- točka (d) edinega člena;

(d) Protokol o privilegijih in imunitetah Evropske unije:

- točka (a) člena 12, ki postane člen 11;

- člen 21, ki postane člen 20, prvi sklic;

(e) Protokol o stališču Združenega kraljestva in Irske:

- člen 2;

(f) Protokol o azilu za državljane držav članic Evropske unije:

- druga uvodna izjava, ki je postala tretja uvodna izjava.

B. SPREMEMBE POSAMEZNIH DELOV

RAZVELJAVLJENI PROTOKOLI

9) Razveljavijo se naslednji protokoli:

(a) Protokol o Italiji (1957);

(b) Protokol o blagu, ki izvira in prihaja iz določenih držav in je pri uvozu v posamezno državo članico deležno posebne ureditve (1957);

(c) Protokol o Statutu Evropskega monetarnega inštituta (1992);

(d) Protokol o prehodu v tretjo fazo ekonomske in monetarne unije (1992);

(e) Protokol o Portugalski (1992);

(f) Protokol o vlogi nacionalnih parlamentov v Evropski uniji (1997), ki se nadomesti z novim protokolom z istim naslovom;

(g) Protokol o uporabi načel subsidiarnosti in sorazmernosti (1997), ki se nadomesti z novim protokolom z istim naslovom;

(h) Protokol o zaščiti in dobrem počutju živali (1997), katerega besedilo postane člen 13 Pogodbe o delovanju Evropske unije;

(i) Protokol o širitvi Evropske unije (2001);

(j) Protokol o členu 67 Pogodbe o ustanovitvi Evropske skupnosti (2001).

STATUT SODIŠČA EVROPSKE UNIJE

10) Protokol o Statutu Sodišča se spremeni na naslednji način:

(a) v preambuli se v prvi uvodni izjavi sklicevanje na Pogodbo o ustanovitvi Evropske skupnosti nadomesti s sklicevanjem na Pogodbo o delovanju Evropske unije. V preostalem besedilu Protokola se besedi "Pogodba ES" nadomestita z besedami "Pogodba o delovanju Evropske unije" v ustreznem sklonu; v celotnem besedilu Protokola se sklicevanja na člene Pogodbe ESAE, ki so razveljavljena s Protokolom 2, ki je priložen tej pogodbi, črtajo in besedilo, po potrebi in posledično ustrezno prilagodijo;

(b) v tej točki so navedene spremembe, ki ne zadevajo slovenske različice.

(c) v členu 2 se beseda "… javno" nadomesti z besedilom "… pred Sodiščem in javno";

(d) v drugem pododstavku člena 3 in v četrtem pododstavku člena 4 se doda naslednji stavek: "Kadar odločitev zadeva člana Splošnega sodišča ali specializiranega sodišča, Sodišče odloči po posvetovanju z zadevnim sodiščem.";

(e) v členu 6 se v prvem pododstavku doda naslednji stavek: "Če je zadevna oseba član Splošnega Sodišča ali specializiranega sodišča, Sodišče odloči po posvetovanju z zadevnim sodiščem.";

(f) v poimenovanju naslova II se doda beseda "Sodišča";

(g) v členu 13 se v prvem stavku prvega pododstavka beseda "predlog" nadomesti z besedo "zahtevo", besedilo "… lahko Svet soglasno predvidi …" pa se nadomesti z besedilom "… lahko Evropski parlament in Svet po rednem zakonodajnem postopku predvidita …";

(h) v poimenovanju naslova III se doda besedilo "pred Sodiščem";

(i) člen 23 se spremeni na naslednji način:

(i) v prvem pododstavku se v prvem stavku črta besedilo "člena 35(1) Pogodbe EU,". V drugem stavku se besedilo "... če je akt, katerega veljavnost ali razlaga je predmet spora, izdal Svet ali Evropska centralna banka, pa obvesti tudi njiju, ter Evropski parlament in Svet, če sta akt, katerega veljavnost ali razlaga je predmet spora, skupno sprejeli ti dve instituciji" nadomesti z besedilom "… ter institucijo, organ, urad ali agencijo Unije, ki je sprejela akt, katerega veljavnost ali razlaga je predmet spora";

(ii) v drugem pododstavku se besedilo "... in, kjer je to primerno, Evropski parlament, Svet in Evropska centralna banka …" nadomesti z besedilom "… in, kjer je to primerno, institucija, organ, urad ali agencija Unije, ki je sprejela akt, katerega veljavnost ali razlaga je predmet spora, ...";

(j) v členu 24 se v drugem pododstavku za besedo "institucij" vstavi besedilo "…, organov, uradov ali agencij";

(k) v členu 40 se drugi pododstavek nadomesti z naslednjim besedilom:

"Enako velja za vse organe, urade in agencije Unije ter osebe, ki lahko izkažejo upravičen interes za rešitev zadeve, predložene Sodišču. Fizične ali pravne osebe se ne morejo pridružiti v zadevah med državami članicami, med institucijami Unije ali med državami članicami na eni strani, in institucijami Unije na drugi strani.";

(l) v členu 42 se za besedo "inistitucij" vstavi besedilo ", organov, uradov ali agencij";

(m) v členu 46 se doda nov pododstavek: "Ta člen se uporablja tudi za tožbe proti Evropski centralni banki v zadevah, ki izhajajo iz nepogodbene odgovornosti.";

(n) poimenovanje naslova IV se nadomesti z besedilom "SPLOŠNO SODIŠČE";

(o) v členu 47 se prvi pododstavek nadomesti z besedilom "Prvi pododstavek člena 9, člen 14 in člen 15, prvi, drugi, četrti in peti pododstavek člena 17 ter člen 18 se uporabljajo za Splošno Sodišče in njegove člane.";

(p) v členu 51 se v tretji alinei točke (a) prvega pododstavka sklicevanje na tretjo alineo člena 202, nadomesti s sklicevanjem na drugi odstavek člena 249C in sklicevanje na točko (b) člena 11a nadomesti s sklicevanjem na prvi odstavek člena 280F. V drugem pododstavku se črta besedilo "ali Evropska centralna banka";

(r) člen 64 se spremeni na naslednji način:

(i) vstavi se nov prvi pododstavek:

"Pravila o jezikovni ureditvi na Sodišču Evropske unije, se določijo z uredbo, ki jo Svet sprejme soglasno. Ta uredba se sprejme bodisi na zahtevo Sodišča in po posvetovanju s Komisijo in Evropskim parlamentom ali na predlog Komisije in po posvetovanju s Sodiščem in Evropskim parlamentom."

(ii) v prvem pododstavku, ki postane drugi pododstavek, se v prvem stavku besede "Dokler...prve stopnje," nadomestijo z besedami "Dokler se ne sprejmejo ta pravila..."; drugi stavek se nadomesti z naslednjim besedilom: "Z odstopanjem od členov 223 in 224 Pogodbe o delovanju Evropske unije se te določbe lahko spremenijo ali razveljavijo le s soglasno odobritvijo Sveta.";

(s) v Prilogi I k Protokolu je v členu 3(1) v drugem stavku navedena sprememba, ki ne zadeva slovenske različice; in v odstavkih 2 in 3 se črtajo besede "s kvalificirano večino";

(t) v členu 51 se v prvi alinei točke (a) beseda "odločb" nadomesti z besedo "sklepov".

STATUT ESCB IN ECB

11) Protokol o Statutu Evropskega sistema centralnih bank in Evropske centralne banke se spremeni na naslednji način:

(a) v preambuli se v prvi uvodni izjavi sklicevanje na člen 8 Pogodbe o ustanovitvi Evropske skupnosti nadomesti s sklicevanjem na člen 107(2) Pogodbe o delovanju Evropske unije;

(b) poimenovanje poglavja I se nadomesti z naslednjim "EVROPSKI SISTEM CENTRLNIH BANK";

(c) člen 1.1 se razdeli v dva pododstavka, sestavljena iz dveh delov. Prvi pododstavek se nadomesti z naslednjim besedilom: "V skladu s členom 245a(1) Pogodbe o delovanju Evropske unije Evropska centralna banka (ECB) in nacionalne centralne banke sestavljajo Evropski sistem centralnih bank (ESCB). ECB in nacionalne centralne banke držav članic, katerih valuta je euro, sestavljajo Eurosistem."; na začetku drugega pododstavka se besedilo "svoje naloge in dejavnosti opravljata" nadomesti z besedilom "ESCB in ECB opravljata svoje naloge in dejavnosti …";

(d) člen 1.2 se črta;

(e) v členu 2 se besedilo "V skladu s členom 105(1) te pogodbe" nadomesti z besedilom "V skladu s členom 105(1) in členom 245a(2) Pogodbe o delovanju Evropske unije"; na koncu drugega stavka se črtata besedi "te pogodbe" in se nadomestita z besedami "Pogodbe o Evropski uniji". Na koncu tretjega stavka se črtata besedi "te pogodbe" in se nadomestita z besedami "Pogodbe o delovanju Evropske unije";

(f) v členu 3.1, se v drugi alinei besede "člena 111 Pogodbe" nadomestijo z besedami "člena 188o omenjene pogodbe";

(g) v členu 4(b) se črta beseda "ustreznim";

(h) na začetku člena 9.1 se besedilo "v skladu s členom 107(2) te pogodbe" nadomesti z besedilom "v skladu s členom 245a(3) Pogodbe o delovanju Evropske unije";

(i) člen 10 se spremeni na naslednji način:

(i) v členu 10.1 se na koncu doda besedilo "… držav članic, katerih valuta je euro.";

(ii) v členu 10.2 se v prvi alinei na koncu prvega stavka besedilo "držav članic, ki so uvedle euro" nadomesti z besedilom "držav članic, katerih valuta je euro"; na koncu tretjega pododstavka se besede "na podlagi členov 10.3, 10.6 in 41.2" nadomestijo z besedilom "na podlagi členov 10.3, 40.2 in 40.3";

(iii) člen 10.6 se črta;

(j) v členu 11.2 se v prvem pododstavku besedilo "…vlade držav članic na ravni voditeljev držav ali vlad na priporočilo Sveta, ki se je predhodno posvetoval z Evropskim parlamentom in Svetom ECB, v medsebojnem soglasju imenujejo …" nadomesti z besedilom "… imenuje na priporočilo Sveta, ki se je predhodno posvetoval z Evropskim parlamentom in Svetom ECB, Evropski svet s kvalificirano večino";

(k) v členu 14.1 se črta besedilo "najpozneje do datuma ustanovitve ESCB";

(l) v členu 16 se v prvem stavku beseda "bankovcev" nadomesti z besedo "eurobankovcev";

(m) v členu 18.1 se v prvi alinei besedilo "…, izraženih v valutah Skupnosti ali drugih valutah," nadomesti z besedilom "…, izraženih v eurih ali drugih valutah,";

(n) v členu 25.2 se besedilo "odločitvijo Sveta" nadomesti z besedilom "predpisi Sveta";

(o) v členu 28.1 se na začetku stavka črta besedilo "…, ki postane operativen ob njeni ustanovitvi,";

(p) v členu 29.1 se uvodni pododstavek nadomesti z naslednjim besedilom: "Ključ za vpis kapitala Evropske centralne banke, ki je bil prvič določen leta 1998 ob ustanovitvi Evropskega sistema centralnih bank, se določi tako, da se vsaki nacionalni centralni banki dodeli ponder v tem ključu, ki je enak vsoti: …"; drugi pododstavek se nadomesti z naslednjim besedilom: "Odstotek se zaokroži navzgor ali navzdol na najbližji mnogokratnik 0,0001 odstotne točke.";

(q) v členu 32.2 se besedilo na začetku "Ob upoštevanju člena 32.3" črta in besedilo v nadaljevanju glasi: "Višina denarnih prihodkov vsake nacionalne centralne banke je...." , v členu 32.3 pa se besedilo "po začetku tretje faze" nadomesti z besedilom "po uvedbi eura";

(r) v členu 34.2 se črtajo prvi štirje pododstavki;

(s) v členu 35.6 se v prvem stavku besedilo "… nalaga ta statut" nadomesti z besedilom "… nalagata Pogodbi in ta statut";

(t) člen 37 se razveljavi, členi, ki mu sledijo, pa se temu ustrezno preštevilčijo;

(u) člen 41, ki postane člen 40, se spremeni na naslednji način:

(i) v odstavku 41.1, ki postane odstavek 40.1, se besedilo "… spremeni Svet s kvalificirano večino na priporočilo…" nadomesti z besedilom "... spremenita Evropski parlament in Svet po rednem zakonodajnem postopku na priporočilo ...", zadnji stavek pa se črta;

(ii) vstavi se nov odstavek 40.2:

"40.2. Člen 10.2 se lahko spremeni s soglasnim sklepom Evropskega sveta na priporočilo Evropske centralne banke in po posvetovanju z Evropskim parlamentom in Komisijo ali na priporočilo Komisije in po posvetovanju z Evropskim parlamentom in Evropsko centralno banko. Te spremembe začnejo veljati šele, ko jih potrdijo države članice v skladu s svojimi ustavnimi pravili."

; sedanji odstavek 41.2 pa postane odstavek 40.3;

(v) v členu 42, ki postane člen 41, se črta besedilo "…, takoj po določitvi datuma za začetek tretje faze …" in črtajo besede "s kvalificirano večino";

(w) v členih 43.1, 43.2 in 43.3, ki so postali členi 42.1, 42.2 in 42.3 se sklicevanje na člen 122 nadomesti s sklicevanjem na člen 116(a); v členu 43.3, ki postane člen 42.3, se črta sklicevanje na člena 34.2 in 50 in sklicevanje na člen 43.4, ki postane 42.4 se sklicevanje na člen 10.1 nadomesti s sklicevanjem na člen 10.2;

(x) v členu 44, ki postane člen 43, se v prvem odstavku besedilo "naloge EMI" nadomesti z besedilom "nekdanje naloge Evropskega monetarnega inštituta iz člena 118a(2) Pogodbe o delovanju Evropske unije", besedilo na koncu "v tretji fazi" pa se nadomesti z besedilom "po uvedbi eura"; v drugem pododstavku se sklicevanje na člen 122 nadomesti s sklicevanjem na člen 117a;

(y) v členu 47.3, ki postane člen 46.3, se besedilo "… glede na valute ali skupno valuto držav članic brez odstopanja …" nadomesti z besedilom "… glede na euro …";

(z) člena 50 in 51 se razveljavita, členi, ki jima sledijo, pa se temu ustrezno preštevilčijo;

(aa) v členu 52, ki postane člen 49, se za besedilom "Po nepreklicni določitvi deviznih tečajev …" vstavi besedilo "v skladu s členom 116(a)(3) Pogodbe o delovanju Evropske unije";

(ab) v celotnem besedilu tega protokola se beseda "odločitev" nadomesti z besedo "sklep" v ustreznem sklonu.

STATUT EVROPSKE INVESTICIJSKE BANKE (EIB)

12) Protokol o Statutu Evropske investicijske banke se spremeni na naslednji način:

(a) v celotnem Protokolu se sklicevanje na člene "te pogodbe" nadomesti s sklicevanjem na člene "Pogodbe o delovanju Evropske unije";

(b) v preambuli se v zadnjem pododstavku besedilo "tej pogodbi" nadomesti z besedilom "Pogodbi o Evropski uniji in Pogodbi o delovanju Evropske unije";

(c) v členu 1 se črta drugi pododstavek;

(d) v členu 3 se uvodni stavek nadomesti z besedilom "V skladu s členom 266 Pogodbe o delovanju Evropske unije so članice Banke države članice.", seznam držav pa se črta;

(e) v členu 4 se v odstavku 1 znesek kapitala Banke nadomesti z "164808169000 EUR", zneski, ki se nanašajo na naslednje države članice, pa se nadomestijo z naslednjimi zneski, medtem ko se drugi pododstavek črta:

Poljska | 3411263500 |

Češka | 1258785500 |

Madžarska | 1190868500 |

Romunija | 863514500 |

Slovaška | 428490500 |

Slovenija | 397815000 |

Bolgarija | 290917500 |

Litva | 249617500 |

Ciper | 183382000 |

Latvija | 152335000 |

Estonija | 117640000 |

Malta | 69804000 |

(f) člen 5 se spremeni na naslednji način:

(i) na koncu odstavka 2 se doda nov stavek: "Gotovinska vplačila se opravljajo izključno v eurih.";

(ii) v odstavku 3 se v prvem pododstavku črta besedilo "... do tistih, ki so ji dali posojila", v drugem pododstavku pa se črta besedilo "... v valutah, ki jih Banka zahteva za izpolnitev teh obveznosti";

(g) člena 6 in 7 se razveljavita, členi, ki jima sledijo, pa se temu ustrezno preštevilčijo;

(h) člen 9, ki postane člen 7, se spremeni na naslednji način:

(i) v odstavku 2 se besedilo "…, zlasti glede ciljev, ki si jih bo zastavila pri postopnem uresničevanju skupnega trga" nadomesti z besedilom "v skladu s cilji Unije";

(ii) v odstavku 3 se besedilo točke (b) nadomesti z besedilom "(b) za namene člena 9(1) opredeli načela, ki veljajo za posle financiranja v okviru nalog Banke;", besedilo točke (d) se nadomesti z besedilom "(d) v skladu s členom 16(1) odloča o odobritvi financiranja za naložbene posle, ki naj bi se v celoti ali delno izvedli izven ozemlja držav članic;", v točki (g) se za besedo "izvaja" vstavi beseda "druga", besedilo "… iz členov 4, 7, 14, 17, 26 in 27" pa se nadomesti z besedilom "…, dodeljene s tem statutom";

(i) člen 10, ki postane člen 8, se spremeni na naslednji način:

(i) črta se tretji stavek;

(ii) vstavita se nova pododstavka:

"Za kvalificirano večino je potrebnih osemnajst glasov in 68 % vpisanega kapitala.

Vzdržani glasovi navzočih ali zastopanih članov ne preprečujejo sprejetja odločitev, za katere se zahteva soglasje.";

(j) člen 11, ki postane člen 9, se spremeni na naslednji način:

(i) v odstavku 1 se prvi pododstavek nadomesti z naslednjim besedilom:

"1. Svet direktorjev odloča o odobritvi financiranja, zlasti v obliki posojil in jamstev ter najemanja posojil; določa obrestne mere za posojila ter provizije in druge dajatve. Na podlagi sklepa, sprejetega s kvalificirano večino, lahko nekatere svoje dodeljene pristojnosti prenese na upravni odbor. Določi podrobnosti in pogoje tega prenosa in nadzira njegovo izvajanje.

Svet direktorjev nadzoruje, da je Banka pravilno vodena; zagotavlja skladnost poslovodenja Banke z določbami Pogodb in statutom ter s splošnimi direktivami, ki jih sprejema svet guvernerjev.";

(ii) v odstavku 2 se šesti pododstavek nadomesti z naslednjim besedilom:

"Ureditev glede udeležbe na sestankih sveta direktorjev ter določbe, ki se uporabljajo za namestnike in kooptirane strokovnjake, se opredelijo v poslovniku.";

(iii) v odstavku 5 se v drugem stavku črta beseda "soglasno";

(k) člen 13, ki postane člen 11, se spremeni na naslednji način:

(i) v odstavku 3 se v drugem pododstavku besedilo "… odobravanja posojil" nadomesti z besedilom "… odobravanja financiranja, zlasti v obliki posojil";

(ii) v odstavku 4 se besedilo "… o prošnjah za posojila in jamstva ter o načrtovanem najemanju posojil" nadomesti z besedilom "… o prošnjah za najem posojil ali odobritev financiranja, zlasti v obliki posojil in jamstev";

(iii) v odstavku 7 se v prvem stavku besedilo "Uradniki in drugi uslužbenci Banke" nadomesti z besedilom "zaposleni pri Banki". Na koncu se doda naslednji stavek: "V poslovniku se določi organ, ki je pristojen za sprejemanje določb, ki se uporabljajo za zaposlene.";

(l) člen 14, ki postane člen 12, se spremeni na naslednji način:

(i) v odstavku 1 se beseda "treh" nadomesti z besedo "šestih", besedilo "… vsako leto preveri pravilnost poslovanja in knjigovodstva Banke" pa se nadomesti z besedilom "… preverja, ali delovanje Banke ustreza najboljšim praksam v bančništvu, in je odgovoren za revizijo poročil Banke";

(ii) odstavek 2 se nadomesti s tremi novimi odstavki:

"2. Odbor iz odstavka 1 vsako leto preveri pravilnost poslovanja in knjigovodstva Banke. V ta namen preverja, ali je poslovanje Banke potekalo v skladu s formalnostmi in postopki, določenimi v tem statutu in poslovniku.

3. Odbor iz odstavka 1 potrdi, da računovodski izkaz in drugi finančni podatki v letnem poročilu, ki ga pripravi svet direktorjev, kažejo resnično in pravo sliko o finančnem položaju Banke z vidika sredstev in obveznosti ter o rezultatih poslovanja in denarnih tokovih v zadevnem poslovnem letu.

4. V poslovniku se opredeli, kako morajo biti člani odbora iz odstavka 1 usposobljeni, določijo pa se tudi pogoji njegovega delovanja.";

(m) v členu 15, ki postane člen 13, se besedilo "emisijske Banke" nadomesti z besedilom "nacionalne centralne banke";

(n) člen 18, ki postane člen 16, se spremeni na naslednji način:

(i) v odstavku 1 se v prvem pododstavku besedilo "… odobrava posojila" nadomesti z besedilom "… odobrava financiranje, zlasti v obliki posojil in jamstev,"; besedilo "investicijske projekte, ki se bodo izvajali" se nadomesti z besedo "naložbe, ki se bodo izvajale", črta pa se beseda "evropskem"; v drugem pododstavku se besedilo "… z odstopanjem, ki ga soglasno dovoli svet guvernerjev" nadomesti z besedilom "… s sklepom, ki ga s kvalificirano večino sprejme svet guvernerjev", besedilo "posojila za investicijske projekte" pa se nadomesti z besedilom "financiranje za naložbe", medtem ko se črta beseda "evropskega";

(ii) v odstavku 3 se beseda "projekt" nadomesti z besedo "naložba", na koncu pa se doda naslednji del stavka: "ali finančno moč dolžnika", vstavi pa se tudi nov drugi pododstavek:

"Poleg tega svet direktorjev v skladu z načeli, ki jih določi svet guvernerjev na podlagi člena 7(3)(b), ter kadar tako zahteva izvajanje poslov po členu 267 Pogodbe o delovanju Evropske unije, s kvalificirano večino določi pogoje za posle financiranja, ki izkazujejo poseben profil tveganja in tako štejejo kot posebne dejavnosti.";

(iii) odstavek 5 se nadomesti z naslednjim besedilom:

"5. Skupni znesek terjatev Banke iz odobrenih posojil in jamstev ne sme preseči 250 % vpisanega kapitala, rezerv, nerazporejenih rezervacij in presežka iz bilance uspeha. Ta skupni znesek se zmanjša za vsoto, enako znesku, ki ga je Banka vpisala kot kapitalsko udeležbo, ne glede na to, ali je bil vplačan ali ne.

Znesek, ki ga Banka plača za kapitalske udeležbe, nikoli ne sme preseči skupne vsote vplačanega vpisanega kapitala, nerazporejenih rezervacij in presežka iz bilance uspeha.

Za posebne dejavnosti Banke, o katerih odloča Svet guvernerjev in Svet direktorjev v skladu z odstavkom 3, velja izjema, po kateri je zanje v rezervi treba predvideti posebno razporeditev.

Ta odstavek se uporablja tudi za konsolidirane računovodske izkaze Banke."

(o) v členu 19, ki postane člen 17, se v odstavku 1 besedilo "… in provizije za jamstva" nadomesti z besedilom "… ,provizije in druge dajatve", za besedilom "kritje njenih stroškov in" pa se vstavi besedilo "tveganj"; v odstavku 2 se beseda "projekta" nadomesti z besedo "naložbe";

(p) člen 20, ki postane člen 18, se spremeni na naslednji način:

(i) v uvodnem stavku se besedilo "Pri svojem posojilnem in jamstvenem poslovanju" nadomesti z besedilom "Pri svojih poslih financiranja";

(ii) v odstavku 1 se v točki (a) beseda "projekt" v vseh sklonih in številih nadomesti z besedo "naložbe" v ustreznem sklonu in številu, besedilo "kjer se v primeru projektov, ki jih izvajajo podjetja iz proizvodnega sektorja,…" se nadomesti z besedilom "kadar se pri naložbah podjetij iz proizvodnega sektorja…", besedilo "v primeru drugih projektov" se nadomesti z besedilom "pri drugih naložbah", besedilo "v kateri se projekt izvaja" pa se nadomesti z besedilom "v kateri poteka naložba"; v točki (b) se beseda "projekt" nadomesti z besedo "naložba";

(iii) v odstavku 2 se vstavi nov drugi pododstavek:

"Vendar svet direktorjev v skladu z načeli, ki jih določi svet guvernerjev na podlagi člena 7(3)(b), ter kadar tako zahteva izvajanje poslov po členu 267 Pogodbe o delovanju Evropske unije, s kvalificirano večino določi pogoje za kapitalsko udeležbo v gospodarskih družbah, kolikor je to – praviloma kot dopolnilo posojilu ali jamstvu – potrebno zaradi financiranja naložbe ali programa.";

(iv) v odstavku 6 se beseda "projektov" nadomesti z besedo "naložb", stavek pa se temu ustrezno slovnično prilagodi;

(v) doda se nov odstavek 7:

"7. Banka lahko v dopolnilo svoji posojilni dejavnosti pod pogoji, ki jih s kvalificirano večino in v skladu s tem statutom določi svet guvernerjev, zagotavlja storitve tehnične pomoči.";

(q) člen 21, ki postane člen 19, se spremeni na naslednji način:

(i) odstavek 1 se nadomesti z naslednjim besedilom:

"1. Vsako podjetje ali oseba javnega ali zasebnega prava lahko Banko neposredno zaprosi za financiranje. Prav tako se prošnje lahko naslovijo na Banko bodisi prek Komisije ali države članice, na ozemlju katere bo naložba izvedena.";

(ii) v odstavku 2 se beseda "projekt" nadomesti z besedo "naložba", stavek pa se temu ustrezno slovnično prilagodi;

(iii) v odstavku 3 se besedilo "o prošnjah za posojila in jamstva" nadomesti z besedilom "o poslih financiranja" in v odstavku 4 se v prvem stavku besedilo "prošnje za posojila in jamstva, ki so mu bile..." nadomesti z besedilom "posli financiranja, ki so mu bili...";

(iv) v odstavku 4 se v prvem stavku sklicevanje na člen 20 nadomesti s sklicevanjem na člena 18 in 20, preštevilčena 16 in 18, v drugem stavku se besedilo "odobritev posojila ali jamstva" nadomesti z besedilom "posel financiranja", besedilo "osnutek Pogodbe" pa z besedilom "ustrezen predlog"; v zadnjem stavku se besedilo "posojila ali jamstva" nadomesti z besedo "financiranja";

(v) v odstavkih 5 in 6 se besedilo "posojilo ali jamstvo" nadomesti z besedo "financiranje" in v odstavku 7 se besedilo "posojila ali jamstva" nadomesti z besedo "financiranja";

(vi) doda se nov odstavek 8:

"8. V primeru, da je treba posel financiranja, povezan z odobreno naložbo, prestrukturirati zaradi zaščite pravic in interesov Banke, upravni odbor nemudoma sprejme nujne ukrepe, ki jih šteje za potrebne in o katerih mora takoj poročati svetu direktorjev.";

(r) v členu 22, ki postane člen 20, se v odstavku 1 črta beseda "mednarodnih", odstavek 2 pa se nadomesti z naslednjim besedilom:

"2. Banka si na trgih kapitala držav članic lahko sposoja v skladu s predpisi, ki se uporabljajo za te trge.

Pristojni organi države članice s posebno ureditvijo v smislu člena 116a(1) Pogodbe o delovanju Evropske unije lahko temu nasprotujejo le, če obstaja nevarnost resnih motenj na trgu kapitala te države.";

(s) v členu 23, ki postane člen 21, se v odstavku 1(b) črta besedilo "… ki jih izda sama ali njeni posojilojemalci", v odstavku 3 pa se besedilo "z emisijsko Banko" nadomesti z besedilom "z nacionalno centralno banko";

(t) v členu 25, ki postane člen 23, se za besedilom "države članice" v prvem stavku odstavka 1 in v odstavku 2 vstavi besedilo "…, katere valuta ni euro"; v odstavku 1 se v prvem stavku črta besedilo "v valuto druge države članice", v odstavku 3 se črta besedilo "v zlatu ali v konvertibilni valuti", v odstavku 4 pa se beseda "projektov" nadomesti z besedo "naložb";

(u) v členu 26, ki postane člen 24, se črta besedilo "ali posebnih posojil";

(v) v členu 27, ki postane člen 25, se na koncu odstavka 2 doda stavek: "Svet guvernerjev skrbi za varstvo pravic zaposlenih.";

(w) v členu 29, ki postane člen 27, se v prvem odstavku na koncu doda besedilo "Evropske unije" in še naslednji stavek: "Banka lahko v vsaki pogodbi predvidi arbitražo."; v drugem odstavku se črta besedilo "ali predvidi postopek arbitraže";

(x) člen 30, ki postane člen 28, se nadomesti z naslednjim besedilom:

"Člen 28

1. Svet guvernerjev se lahko soglasno odloči ustanoviti hčerinske družbe ali druge subjekte, ki so finančno samostojne pravne osebe.

2. Svet guvernerjev soglasno sprejme statute teles iz odstavka 1. Statuti opredeljujejo predvsem njihove cilje, sestavo, kapital, članstvo, sedež, finančne vire, načine posredovanja in pravila o revidiranju kakor tudi njihove odnose z organi Banke.

3. Banka ima pravico sodelovati pri upravljanju teh teles in prispeva v njihov vpisani kapital do višine, ki jo soglasno določi svet guvernerjev.

4. Za telesa iz odstavka 1 tega člena, kolikor se zanje uporablja pravo Unije, za člane njihovih organov pri opravljanju njihovih nalog ter za njihove zaposlene se uporablja Protokol o privilegijih in imunitetah Evropske unije pod enakimi pogoji kot za Banko.

Vendar pa se za tiste dividende, kapitalske donose ali druge oblike prihodkov iz takih teles, do katerih so upravičeni člani, razen Evropske unije in Banke, še naprej uporabljajo davčne določbe ustrezne zakonodaje.

5. Sodišče Evropske unije ima v mejah, določenih v nadaljevanju, pristojnost za odločanje v sporih glede ukrepov, ki jih sprejmejo organi telesa, za katero se uporablja pravo Unije. Postopek zoper te ukrepe lahko sproži vsak član takega telesa ali države članice pod pogoji iz člena 230 Pogodbe o delovanju Evropske unije.

6. Svet guvernerjev lahko soglasno odloči, da se zaposlenim v telesih, za katera se uporablja pravo Unije, omogoči v skladu z ustreznimi internimi postopki dostop do sistemov, ki so skupni z Banko."

PROTOKOL O DOLOČITVI SEDEŽEV

13) Protokol o določitvi sedežev institucij ter nekaterih organov in služb Evropskih skupnosti in Europola se spremeni na naslednji način:

(a) v naslovu Protokola se za besedo "organov" vstavita besedi "…, uradov, agencij", črta pa se besedilo "in Europola";

(b) v preambuli se v prvem sklicevanju sklic na Pogodbo o ustanovitvi Evropske skupnosti nadomesti s sklicem na Pogodbo o delovanju Evropske unije, črta pa se sklic na člen 77 Pogodbe o ustanovitvi Evropske skupnosti za premog in jeklo; črta se drugo sklicevanje;

(c) v točki (d) se črta navedba Sodišča prve stopnje, glagol pa se temu ustrezno prilagodi;

(d) v točki (i) se črta navedba Evropskega monetarnega inštituta, glagol pa se temu ustrezno prilagodi.

PROTOKOL O PRIVILEGIJIH IN IMUNITETAH UNIJE

14) Protokol o privilegijih in imunitetah Evropske unije se spremeni na naslednji način:

(a) v preambuli se v prvi uvodni izjavi sklicevanje na člen 28 Pogodbe o ustanovitvi enotnega Sveta in enotne Komisije Evropskih skupnosti nadomesti s sklicevanjem na člen 291 Pogodbe o delovanju Evropske unije in na člen 191 Pogodbe o ustanovitvi Evropske skupnosti za atomsko energijo, skrajšano ESAE, besedilo "te skupnosti in Evropska investicijska banka" pa se nadomesti z besedilom "Evropska unija in ESAE" in skladno s tem se spremenijo glagolske oblike;

(b) člen 5 se razveljavi, členi, ki mu sledijo, pa se temu ustrezno preštevilčijo;

(c) v členu 7, ki postane člen 6, se črta odstavek 2, odstavek 1 pa postane neoštevilčen;

(d) v členu 13, ki postane člen 12, se na koncu prvega pododstavka besedilo "… v skladu s pogoji in postopki, ki jih določi Svet na predlog Komisije" nadomesti z besedilom "… v skladu s pogoji in postopki, ki jih določita Evropski parlament in Svet z uredbami po rednem zakonodajnem postopku in po posvetovanju z zadevnimi institucijami";

(e) na začetku člena 15, ki postane člen 14, se besedilo "Svet na predlog Komisije soglasno določi …" nadomesti z besedilom "Evropski parlament in Svet z uredbami po rednem zakonodajnem postopku in po posvetovanju z zadevnimi institucijami določita ...";

(f) na začetku člena 16, ki postane člen 15, se besedilo "Svet na predlog Komisije določi…" nadomesti z besedilom "Evropski parlament in Svet z uredbami po rednem zakonodajnem postopku določita...";

(g) v členu 21, ki postane člen 20, se besedi "sodnega tajnika" nadomestita z besedama "sodne tajnike" in črta besedilo "… ter za člane in sodnega tajnika Sodišča prve stopnje …";

(h) v členu 23, ki postane člen 22, se črta zadnji odstavek;

(i) na koncu se črta besedilo "V POTRDITEV TEGA so podpisani pooblaščenci podpisali ta protokol", datum in seznam podpisnikov.

PROTOKOL O KONVERGENČNIH MERILIH

15) Protokol o konvergenčnih merilih iz člena 121 Pogodbe o ustanovitvi Evropske skupnosti se spremeni na naslednji način:

(a) v naslovu Protokola se črta besedilo "iz člena 121 Pogodbe o ustanovitvi Evropske skupnosti";

(b) v prvi uvodni izjavi se besedilo "… pri odločanju o prehodu v tretjo fazo ekonomske in monetarne unije …" nadomesti z besedilom "… pri sprejemanju odločitev za prenehanje posebnih ureditev za države članice s posebno ureditvijo …";

(c) v členu 3 se v drugem stavku besedilo "… glede na valuto druge države članice" nadomesti z besedilom "… glede na euro".

(d) v členu 5 se črtata besedi "EMI oziroma".

PROTOKOL O NEKATERIH DOLOČBAH, KI SE NANAŠAJO NA ZDRUŽENO KRALJESTVO

16) Protokol o nekaterih določbah, ki se nanašajo na Združeno kraljestvo Velika Britanija in Severna Irska, se spremeni na naslednji način:

(a) v celotnem protokolu se besedilo "… preiti v tretjo fazo" ali "preiti v tretjo fazo ekonomske in monetarne unije …" v vseh sklonih, nadomesti z besedilom "… sprejeti euro ..." v ustreznem sklonu; besedilo "… preide v tretjo fazo …" se nadomesti z besedilom "… sprejme euro …"; besedilo "… v tretji fazi …" se nadomesti z besedilom "… po uvedbi eura …";

(b) v preambuli se vstavi nova druga uvodna izjava:

"OB DEJSTVU, da je vlada Združenega kraljestva 16. oktobra 1996 in 30. oktobra 1997 uradno obvestila Svet, da ne namerava sodelovati v tretji fazi ekonomske in monetarne unije,";

(c) v točki 1 se črtata prvi in tretji pododstavek;

(d) besedilo točke 2 se nadomesti z naslednjim besedilom:

"2. Za Združeno kraljestvo se, ob upoštevanju uradnega obvestila, ki ga je vlada Združenega kraljestva dala Svetu 16. oktobra 1996 in 30. oktobra 1997, uporabljajo odstavki 3 do 8 in 10.";

(e) točka 3 se črta, točke, ki sledijo, pa se temu ustrezno preštevilčijo;

(f) točka 5, ki postane točka 4, se spremeni na naslednji način:

(i) v prvem stavku se naštevanje členov nadomesti z besedilom "… člen 245a(2), razen njegovega prvega in zadnjega stavka, člen 245a(5), drugi odstavek člena 97b, člen 104(1), (9) in (11), člen 105(1) do (5), člen 106, členi 108, 109, 110 in 111a, člen 115c, člen 117a(3), člena 188o in 245b Pogodbe o delovanju Evropske unije …";

(ii) vstavi se nov drugi stavek: "Člen 99(2) te pogodbe se ne uporablja za Združeno kraljestvo glede sprejetja delov širših ekonomsko–političnih smernic, ki se na splošno nanašajo na euroobmočje.";

(g) v točki 6, ki postane točka 5, se vstavi nov prvi pododstavek: "Združeno kraljestvo si prizadeva, da bi se izognilo čezmernemu javnofinančnemu primanjkljaju."; v stavku, ki sledi, se črta "116(4)";

(h) v točki 7, ki postane točka 6, se prvi odstavek nadomesti z naslednjim besedilom: "6. Glasovalna pravica Združenega kraljestva za odločitve Sveta iz členov, navedenih v točki 4, in v primerih, iz prvega pododstavka člena 116(4) Pogodbe o delovanju Evropske unije, miruje. V ta namen se uporabljata drugi in tretji pododstavek člena 116(4) navedene pogodbe.";

(i) v točki 9, ki postane točka 8, se v točki (a) besedilo "preide v to fazo" nadomesti z besedilom "sprejme eura";

(j) v točki 10, ki postane točka 9, se besedilo uvodnega pododstavka nadomesti z naslednjim besedilom: "Združeno kraljestvo lahko kadar koli uradno sporoči svojo namero, da sprejme euro. V takem primeru velja naslednje: …" v točki a) se sklicevanje na člen 122(2) nadomesti s sklicevanjem na člen 117a (1) in (2);

(k) na koncu točke 11, ki postane točka 10, se besedilo "... ne preide v tretjo fazo" nadomesti z besedilom "... ne uvede eura", in besedilo "na člena 101 in 116(3) te pogodbe" se nadomesti z besedilom "na člen 101 te pogodbe…".

PROTOKOL O NEKATERIH DOLOČBAH, KI SE NANAŠAJO NA DANSKO

17) Protokol o nekaterih določbah, ki se nanašajo na Dansko, se spremeni na naslednji način:

(a) v preambuli se črta prva uvodna izjava, v drugi uvodni izjavi, ki postane prva uvodna izjava, se besedilo "... pred dansko vključitvijo v tretjo fazo ekonomske in monetarne unije," nadomesti z besedilom "..., preden se ta država odpove svoji posebni ureditvi,", vstavi pa se nova druga uvodna izjava: "OB DEJSTVU, da je vlada Danske 3. novembra 1993 uradno obvestila Svet, da ne namerava sodelovati v tretji fazi ekonomske in monetarne unije,";

(b) točki 1 in 3 se črtata, druge točke pa se temu ustrezno preštevilčijo;

(c) v točki 2, ki postane točka 1, se prvi stavek nadomesti z besedilom "Ob upoštevanju uradnega obvestila, ki ga je vlada Danske dala Svetu 3. novembra 1993, za Dansko velja posebna ureditev.";

(d) v točki 4, ki postane točka 2, se sklicevanje na člen 122(2) nadomesti s sklicevanjem na člen 117a Pogodbe o delovanju Evropske unije.

PROTOKOL O SCHENGENSKEM PRAVNEM REDU

18) Protokol o vključitvi schengenskega pravnega reda v okvir Evropske unije se spremeni na naslednji način:

(a) v naslovu Protokola se besedilo "o vključitvi schengenskega pravnega reda v …" nadomesti z besedilom "o schengenskem pravnem redu, vključenem v …";

(b) preambula se spremeni na naslednji način:

(i) v prvi uvodni izjavi se besedilo "… je cilj …" nadomesti z besedilom "so bile določbe schengenskega pravnega reda, ki ga sestavljajo …", besedilo, ki sledi se ustrezno slovnično prilagodi, zadnji del stavka "…, okrepiti evropsko povezovanje in zlasti omogočiti Evropski uniji, da se hitreje razvije v območje svobode, varnosti in pravice," pa se nadomesti z besedilom "… z Amsterdamsko pogodbo z dne 2. oktobra 1997 vključene v okvir Evropske unije;";

(ii) druga uvodna izjava se nadomesti z naslednjim besedilom:

"V ŽELJI ohraniti schengenski pravni red, kot se je nadgrajeval od začetka veljavnosti Amsterdamske pogodbe, in ta pravni red nadgrajevati da bi prispeval k uresničevanju cilja nuditi državljanom Unije območje svobode, varnosti in pravice brez notranjih meja,";

(iii) tretja uvodna izjava se črta;

(iv) v peti uvodni izjavi, ki postane četrta uvodna izjava, se besedilo "... nista pogodbenici niti podpisnici zgoraj omenjenih sporazumov ..." nadomesti z besedilom "ne sodelujeta pri vseh določbah schengenskega pravnega reda ...", na koncu pa se besedilo "..., da sprejmeta nekatere ali vse njihove določbe," nadomesti z besedilom "..., da sprejmeta v celoti ali le delno druge določbe tega pravnega reda;";

(v) v šesti uvodni izjavi, ki postane peta uvodna izjava, se črta besedilo na koncu stavka "..., in da bi se te določbe morale uporabiti le kot zadnja možnost";

(vi) v sedmi uvodni izjavi, ki postane šesta uvodna izjava, se besedilo na koncu stavka "…, ki sta obe potrdili svojo namero, da se zavežeta zgoraj omenjenim določbam, na podlagi sporazuma, podpisanega v Luxembourgu dne 19. decembra 1996" nadomesti z besedilom "…, ki ju skupaj z nordijskimi državami, članicami Evropske unije, zavezujejo določbe Nordijske unije potnih listin";

(c) v členu 1 se prvi stavek nadomesti z naslednjim besedilom:

"Kraljevina Belgija, Republika Bolgarija, Češka republika, Kraljevina Danska, Zvezna republika Nemčija, Republika Estonija, Helenska republika, Kraljevina Španija, Francoska republika, Italijanska republika, Republika Ciper, Republika Latvija, Republika Litva, Veliko vojvodstvo Luksemburg, Republika Madžarska, Republika Malta, Kraljevina Nizozemska, Republika Avstrija, Republika Poljska, Portugalska republika, Romunija, Republika Slovenija, Slovaška republika, Republika Finska in Kraljevina Švedska so pooblaščene za izvajanje tesnejšega medsebojnega sodelovanja na področjih določb, ki jih določi Svet in sestavljajo "schengenski pravni red"."

(d) člen 2 se nadomesti z naslednjim besedilom:

"Člen 2

Schengenski pravni red se uporablja v državah članicah iz člena 1 brez poseganja v člen 3 Akta o pristopu z dne 16. aprila 2003 ter člen 4 Akta o pristopu z dne 25. aprila 2005. Svet nadomesti izvršni odbor, ustanovljen s Schengenskimi sporazumi.";

(e) člen 3 se nadomesti z naslednjim besedilom:

"Člen 3

Sodelovanje Danske pri sprejemanju ukrepov, ki pomenijo nadgradnjo schengenskega pravnega reda, ter izvajanje in uporabo teh ukrepov na Danskem, urejajo ustrezne določbe Protokola o stališču Danske.";

(f) v členu 4 se v prvem pododstavku črta besedilo "…, ki ju schengenski pravni red ne zavezuje,";

(g) člen 5 se nadomesti z naslednjim besedilom:

"Člen 5

1. Predloge in pobude na podlagi schengenskega pravnega reda urejajo ustrezne določbe Pogodb.

Če Irska ali Združeno kraljestvo v razumnem roku uradno pisno ne obvesti Sveta da se želi vključiti v sodelovanje, se šteje, da je bila odobritev iz člena 280d Pogodbe o delovanju Evropske unije dana državam članicam iz člena 1 ter Irski ali Združenemu kraljestvu, kadar se ena od obeh držav želi priključiti zadevnim področjem sodelovanja.

2. Če se šteje, da sta Irska ali Združeno kraljestvo poslala uradno obvestilo v skladu z odločitvijo iz člena 4, pa lahko ne glede na to uradno pisno obvestita Svet v roku treh mesecev, da ne želita sodelovati pri takšnem predlogu ali pobudi. V takšnem primeru Irska ali Združeno kraljestvo ne sodelujeta pri njunem sprejemanju. Od tega uradnega obvestila je postopek za sprejetje ukrepa na podlagi schengenskega pravnega reda začasno prekinjen vse do zaključka postopka iz odstavka 3 oziroma 4, ali do umika uradnega obvestila kadar koli med postopkom.

3. Za državo članico, ki je poslala uradno obvestilo iz odstavka 2, se odločitev, ki jo je Svet sprejel v skladu s členom 4, preneha uporabljati od dne začetka veljavnosti predlaganega ukrepa, kolikor Svet to šteje za potrebno ter pod pogoji, ki jih Svet določi v sklepu, sprejetem s kvalificirano večino na predlog Komisije. Tak sklep se sprejme v skladu z naslednjimi merili: Svet si prizadeva, da v kar največji možni meri ohrani sodelovanje zadevne države članice, ne da bi bilo pri tem resno ogroženo delovanje različnih delov schengenskega pravnega reda v praksi in ob spoštovanju njihove povezanosti. Komisija predloži svoj predlog čimprej po uradnem obvestilu iz odstavka 2. Svet ukrepa v roku štirih mesecev od predložitve predloga Komisije, tudi po sklicu dveh zaporednih sej, če je to potrebno.

4. Če po izteku obdobja štirih mesecev Svet ne sprejme sklepa, lahko država članica nemudoma zahteva, da se zadeva predloži Evropskemu svetu. V takšnem primeru Evropski svet na predlog Komisije na svojem naslednjem zasedanju s kvalificirano večino sprejme sklep v skladu z merili iz odstavka 3.

5. Če do konca postopka iz odstavka 3 ali 4 Svet oziroma Evropski svet ne sprejme sklepa, začasna prekinitev postopka za sprejetje ukrepa na podlagi schengenskega pravnega reda, preneha. Če je ta ukrep sprejet naknadno, se za zadevno državo članico odločitev, ki jo je Svet sprejel v skladu s členom 4, preneha uporabljati z začetkom veljavnosti tega ukrepa, in sicer v obsegu in pod pogoji, ki jih določi Komisija, razen če država članica ne umakne svojega uradnega obvestila iz člena 2 pred sprejetjem ukrepa. Komisija odloči do dne tega sprejetja. Pri sprejemanju odločitve Komisija upošteva merila iz odstavka 3."

(h) v členu 6 se na koncu prvega stavka prvega odstavka črta besedilo "na podlagi sporazuma, podpisanega v Luxembourgu dne 19. decembra 1996";

(i) člen 7 se razveljavi, člen 8 pa postane člen "7";

(j) Priloga se razveljavi.

PROTOKOL O UPORABI ČLENA 22A ZA ZDRUŽENO KRALJESTVO IN IRSKO

19) Protokol o uporabi nekaterih vidikov člena 14 Pogodbe o ustanovitvi Evropske skupnosti za Združeno kraljestvo in Irsko se spremeni na naslednji način:

(a) v naslovu Protokola se sklicevanje na Pogodbo o ustanovitvi Evropske skupnosti nadomesti s sklicevanjem na Pogodbo o delovanju Evropske unije;

(b) v členu 1 se v prvem odstavku v točki (a) besedilo "držav, ki so pogodbenice Sporazuma o ekonomskem gospodarskem prostoru" nadomesti z besedilom "držav članic";

(c) v prvem in drugem odstavku člena 1 ter v členu 2 in v drugem odstavku člena 3 se sklicevanje na člen 14 nadomesti s sklicevanjem na člene 22a in 62 Pogodbe o delovanju Evropske unije.

PROTOKOL O STALIŠČU ZDRUŽENEGA KRALJESTVA IN IRSKE GLEDE OBMOČJA SVOBODE, VARNOSTI IN PRAVICE

20) Protokol o stališču Združenega kraljestva in Irske se spremeni na naslednji način:

(a) v naslovu Protokola se na koncu doda besedilo "glede območja svobode, varnosti in pravice";

(b) v preambuli se v drugem sklicevanju sklic na Pogodbo o ustanovitvi Evropske skupnosti nadomesti s sklicem na Pogodbo o delovanju Evropske unije;

(c) v členu 1 se v prvem stavku besedilo "… v skladu z naslovom IV Pogodbe o ustanovitvi Evropske skupnosti" nadomesti z besedilom "… v skladu z naslovom IV tretjega dela Pogodbe o delovanju Evropske unije;"; drugi stavek se črta, doda pa se naslednji odstavek:

"Za namene tega člena se kvalificirana večina določi v skladu s členom 205(3) Pogodbe o delovanju Evropske unije.";

(d) v členu 2 se v prvem stavku besedilo "… določbe naslova IV Pogodbe o ustanovitvi Evropske skupnosti" nadomesti z besedilom "… določbe naslova IV tretjega dela Pogodbe o delovanju Evropske unije"; v tretjem stavku se besedilo "… pravni red Skupnosti" nadomesti z besedilom "pravni red Skupnosti ali pravni red Unije";

(e) v členu 3 se odstavek 1 spremeni na naslednji način:

(i) v prvem pododstavku se v prvem stavku besedilo "… v skladu z naslovom IV Pogodbe o ustanovitvi Evropske skupnosti" nadomesti z besedilom "… v skladu z naslovom IV tretjega dela Pogodbe o delovanju Evropske unije;", drugi stavek pa se črta;

(ii) za drugim pododstavkom se dodata dva nova pododstavka:

"Z ukrepi, sprejetimi na podlagi člena 61c Pogodbe o delovanju Evropske unije, se določijo pogoji za udeležbo Združenega kraljestva in Irske pri ocenjevanju v zvezi s področji, ki jih ureja naslov IV tretjega dela navedene pogodbe.

Za namene tega člena se kvalificirana večina določi v skladu s členom 205(3) Pogodbe o delovanju Evropske unije.";

(f) v členih 4, 5 in 6 se besedilo "… naslova IV Pogodbe o ustanovitvi Evropske skupnosti" nadomesti z besedilom "… naslova IV tretjega dela Pogodbe o delovanju Evropske unije";

(g) v členu 4 se v drugem stavku sklicevanje na člen 11(3) nadomesti s sklicevanjem na člen 280f(1) Pogodbe o delovanju Evropske unije;

(h) vstavi se nov člen 4a:

"Člen 4a

1. Določbe tega protokola se uporabljajo za Združeno kraljestvo in Irsko tudi v primeru ukrepov, ki se predlagajo ali sprejmejo v skladu z naslovom IV tretjega dela Pogodbe o delovanju Evropske unije in spreminjajo obstoječ ukrep, ki ju zavezuje.

2. Vendar pa lahko Svet v primerih, ko na predlog Komisije ugotovi, da zaradi nesodelovanja Združenega kraljestva ali Irske pri spremenjeni različici obstoječega ukrepa uporaba tega ukrepa za druge države članice ali Unijo ni več mogoča, pozove zadevno državo, naj pošlje uradno obvestilo v skladu s členom 3 oziroma 4. Za namene člena 3 začne teči dodaten rok dveh mesecev od datuma takšne ugotovitve Sveta.

Če Združeno kraljestvo ali Irska po izteku zadevnega roka dveh mesecev od ugotovitve Sveta ne pošljeta uradnega obvestila v skladu s členom 3 oziroma členom 4, obstoječi ukrep zanju ni več zavezujoč oziroma se zanju ne uporablja, razen če zadevna država članica ni poslala uradnega obvestila v skladu s členom 4 pred začetkom veljavnosti ukrepa o spremembi. Ta določba začne učinkovati z začetkom veljavnosti ukrepa o spremembi oziroma z iztekom roka dveh mesecev, kar nastopi pozneje.

Za namene tega odstavka, Svet, po poglobljeni razpravi o zadevi odloča s kvalificirano večino svojih članov, ki predstavljajo države članice, ki sodelujejo ali so sodelovale pri sprejetju ukrepa o spremembi. Kvalificirana večina v Svetu je opredeljena v členu 205(3)(a) Pogodbe o delovanju Evropske unije.

3. Svet lahko s kvalificirano večino na predlog Komisije določi, da Združeno kraljestvo ali Irska nosita morebitne neposredne finančne posledice, ki bi nujno in neizogibno nastale zaradi prenehanja njunega sodelovanja pri obstoječem ukrepu.

4. Ta člen ne posega v člen 4.";

(i) na koncu člena 5 se doda naslednji del stavka: "..., razen če vsi člani Sveta po posvetovanju z Evropskim parlamentom soglasno ne odločijo drugače.";

(j) v členu 6 se besedilo "… ustrezne določbe omenjene pogodbe, vključno s členom 68" nadomesti z besedilom "… ustrezne določbe pogodb";

(k) doda se nov člen 6a:

"Člen 6a

Pravila določena na podlagi člena 16b Pogodbe o delovanju Evropske unije v zvezi z obdelavo osebnih podatkov v državah članicah pri opravljanju dejavnosti s področja uporabe poglavij 4 ali 5 naslova IV tretjega dela navedene pogodbe, ne zavezujejo Združenega kraljestva ali Irske, če ju ne zavezujejo pravila Unije, ki urejajo oblike pravosodnega sodelovanja v kazenskih zadevah ali policijskega sodelovanja, v okviru katerih je treba upoštevati določbe, sprejete na podlagi člena 16b."

(l) v členu 7 se besedilo "Člena 3 in 4 ne posegata" nadomesti z besedilom "Členi 3, 4 in 4a ne posegajo", besedilo "Protokol o vključitvi schengenskega pravnega reda v …" pa se nadomesti z besedilom "Protokol o schengenskem pravnem redu, vključenem v …";

(m) v členu 8 se črta beseda "predsednika";

(n) doda se naslednji člen 9:

"Člen 9

V primeru Irske se ta protokol ne uporablja za člen 61h Pogodbe o delovanju Evropske unije.".

PROTOKOL O STALIŠČU DANSKE

21) Protokol o stališču Danske se spremeni na naslednji način:

(a) preambula se spremeni na naslednji način:

(i) za drugo uvodno izjavo se vstavijo tri nove uvodne izjave:

"OB ZAVEDANJU dejstva, da bo nadaljevanje pravnega režima, ki izhaja iz sklepa iz Edinburgha, v okviru Pogodb občutno omejilo sodelovanje Danske na pomembnih področjih sodelovanja Unije in da je v interesu Unije, da zagotovi celovitost pravnega reda na območju svobode, varnosti in pravice,

V ŽELJI, da bi zato oblikovali pravni okvir, ki bo Danski omogočal sodelovanje pri sprejemanju ukrepov, predlaganih na podlagi naslova IV tretjega dela Pogodbe o delovanju Evropske unije, in ob pozdravljanju namere Danske, da kadar je mogoče izkoristi to možnost v skladu s svojimi ustavnimi določbami,

OB UPOŠTEVANJU, da Danska ne bo preprečevala drugim državam članicam nadaljnjega razvoja njihovega sodelovanja glede ukrepov, ki niso zavezujoči za Dansko,";

(ii) v predzadnji uvodni izjavi se besedilo "… Protokol o vključitvi schengenskega pravnega reda v …" nadomesti z besedilom "… Protokol o schengenskem pravnem redu, vključenem v …";

(b) v prvem stavku člena 1 in v prvem stavku člena 2 se besedilo "… naslova IV Pogodbe o ustanovitvi Evropske skupnosti" nadomesti z besedilom "… naslova IV tretjega dela Pogodbe o delovanju Evropske unije";

(c) v členu 1 se v prvem odstavku črta drugi stavek, doda pa se nov odstavek:

"Za namene tega člena se kvalificirana večina določi v skladu s členom 205(3) Pogodbe o delovanju Evropske unije.";

(d) člen 2 se nadomesti z naslednjim besedilom:

"Člen 2

Za Dansko niso zavezujoče niti se zanjo ne uporabljajo določbe naslova IV tretjega dela Pogodbe o delovanju Evropske unije, ukrepi, sprejeti na podlagi na podlagi navedenega naslova, določbe mednarodnih sporazumov, ki jih je Unija sklenila na podlagi navedenega naslova, niti odločbe Sodišča Evropske unije glede razlage takšnih določb ali ukrepov oziroma ukrepov, ki so bili spremenjeni ali se lahko spremenijo na podlagi navedenega naslova. Takšne določbe, ukrepi ali sklepi v ničemer ne vplivajo na pristojnosti, pravice in obveznosti Danske. Prav tako te določbe, ukrepi ali odločbe, kolikor se uporabljajo za Dansko, v ničemer ne vplivajo na pravni red Skupnosti in Unije niti niso sestavni del prava Unije. Zlasti akti Unije na področju policijskega sodelovanja in pravosodnega sodelovanja v kazenskih zadevah, sprejeti pred začetkom veljavnosti Pogodbe, ki spreminja Pogodbo o Evropski uniji in Pogodbo o ustanovitvi Evropske skupnosti, in ki so spremenjeni, so za Dansko zavezujoči v nespremenjeni obliki in se zanjo uporabljajo prav takšni.";

(e) vstavi se nov člen 2a:

"Člen 2a

Člen 2 tega protokola se uporablja tudi glede pravil, ki so določena na podlagi člena Pogodbe o delovanju Evropske unije v zvezi z obdelavo osebnih podatkov v državah 16b članicah pri opravljanju dejavnosti s področja uporabe poglavij 4 ali 5 naslova IV tretjega dela navedene pogodbe.";

(f) člen 4 postane člen 6;

(g) člen 5, ki postane člen 4, se spremeni na naslednji način:

(i) v celotnem členu se beseda "sklep" nadomesti z besedo "ukrep";

(ii) v odstavku 1 se besedilo "… v skladu z določbami naslova IV Pogodbe o ustanovitvi Evropske skupnosti" nadomesti z besedilom "… in ki izhaja iz tega dela Protokola", besedilo "... državami članicami, navedenimi v členu 1 Protokola o vključitvi schengenskega pravnega reda v okvir Evropske unije, pa tudi Irsko ali Združenim kraljestvom, če sta ti dve državi članici vključeni v zadevna področja sodelovanja." pa se nadomesti z besedilom "... državami članicami, ki jih ukrep zavezuje.";

(iii) v odstavku 2 se besedilo "… države članice, ki so navedene v členu 1 Protokola o vključitvi schengenskega pravnega reda v okvir Evropske unije, preučile …" pa se nadomesti z besedilom "… države članice, ki jih ta ukrep zavezuje, in Danska preučijo …";

(h) člen 6, ki postane člen 5, se spremeni na naslednji način:

(i) v prvem stavku se besedilo "… na področju iz členov 13(1) in 17 Pogodbe o Evropski uniji" nadomesti z besedilom "… na podlagi člena 13(1) in člena 28a in 28b do 28e Pogodbe o delovanju Evropske unije", črta pa se zadnji del stavka "…, ne bo pa preprečevala razvoja tesnejšega sodelovanja med državami članicami na tem področju";

(ii) doda se nov tretji stavek: "Danska ne bo nasprotovala drugim državam članicam, da še naprej razvijajo njihovo sodelovanje na tem področju.";

(iii) na koncu novega četrtega stavka se doda nov zadnji del stavka "…, in tudi ni zavezana Uniji dajati na razpolago svoje vojaške zmogljivosti.";

(iv) dodata se nova pododstavka:

"Soglasje članov Sveta, razen predstavnika danske vlade, je potrebno za tiste sklepe Sveta, za katere je potrebno soglasje.

Za namene tega člena se kvalificirana večina določi v skladu s členom 205(3) Pogodbe o delovanju Evropske unije.";

(i) za naslovom "DEL III" se vstavi člen 6, z besedilom člena 4;

(j) pred členom 7 se vstavi naslov "DEL IV";

(k) vstavi se nov člen 8:

"Člen 8

1. Danska lahko kadar koli in brez poseganja v člen 7 v skladu s svojimi ustavnimi določbami uradno obvesti druge države članice, da postanejo s prvim dnem v mesecu po uradnem obvestilu, določbe priloge del I tega protokola. V takem primeru se členi 5 do 8 tega protokola ustrezno preštevilčijo.

2. Šest mesecev od začetka učinkovanja uradnega obvestila iz odstavka 1 celoten schengenski pravni red in ukrepi, ki so bili sprejeti kot nadgrajevanje tega pravnega reda, ki so bili do takrat zavezujoči za Dansko kot mednarodnopravna obveznost, postanejo del prava Unije."

(l) Protokolu se doda naslednja priloga:

"PRILOGA

Člen 1

V skladu s členom 3 te priloge Danska ne sodeluje pri sprejemanju ukrepov Sveta, predlaganih na podlagi naslova IV tretjega dela Pogodbe o delovanju Evropske unije. Soglasje članov Sveta, razen predstavnika danske vlade, je potrebno za tiste sklepe Sveta, za katere je potrebno soglasje.

Za namene tega člena se kvalificirana večina opredeli v skladu s členom 205(3) Pogodbe o delovanju Evropske unije.

Člen 2

Na podlagi člena 1 in ob upoštevanju členov 3, 4 in 8 za Dansko niso zavezujoče niti se zanjo ne uporabljajo določbe naslova IV tretjega dela Pogodbe o delovanju Evropske unije, ukrepi, sprejeti na podlagi na podlagi navedenega naslova, določbe mednarodnih sporazumov, ki jih je Unija sklenila na podlagi navedenega poglavja, niti odločbe Sodišča Evropske unije glede razlage takšnih določb ali ukrepov. Te določbe, ukrepi ali odločbe v ničemer ne vplivajo na pristojnosti, pravice in obveznosti Danske. Prav tako te določbe, ukrepi ali odločbe, kolikor se uporabljajo za Dansko, v ničemer ne vplivajo na pravni red Skupnosti in Unije niti niso sestavni del prava Unije.

Člen 3

1. Danska lahko v treh mesecih po predstavitvi predloga ali pobude Svetu na podlagi naslova IV tretjega dela Pogodbe o delovanju Evropske unije pisno uradno obvesti predsednika Sveta, da želi sodelovati pri sprejetju in uporabi predlaganega ukrepa, kar se ji nato tudi dovoli.

2. Če ob sodelovanju Danske ukrepa iz odstavka 1 ni mogoče sprejeti v razumnem roku, lahko Svet sprejme ukrep iz odstavka 1 v skladu s členom 1 brez sodelovanja Danske. V tem primeru se uporabi člen 2.

Člen 4

Danska lahko kadar koli po sprejetju ukrepa na podlagi naslova IV tretjega dela Pogodbe o delovanju Evropske unije uradno obvesti Svet in Komisijo o svoji nameri, da želi sprejeti ta ukrep. V tem primeru se smiselno uporabi postopek iz člena 280f(1) navedene pogodbe.

Člen 5

1. Določbe tega protokola se uporabljajo za Dansko pri ukrepih, ki se predlagajo ali sprejmejo v skladu s tretjim delom naslova IV Pogodbe o delovanju Evropske unije in ki spreminjajo obstoječ ukrep, ki jo zavezuje.

2. Vendar pa lahko Svet v primerih, ko na predlog Komisije ugotovi, da zaradi nesodelovanja Danske pri spremenjeni različici obstoječega ukrepa uporaba tega ukrepa za druge države članice ali Unijo ni več mogoča, pozove Dansko, naj pošlje uradno obvestilo v skladu s členom 3 oziroma 4. Za namene člena 3 začne teči dodaten rok dveh mesecev od datuma takšne ugotovitve Sveta.

Če po izteku zadevnega roka dveh mesecev od ugotovitve Sveta Danska ne pošlje uradnega obvestila v skladu s členom 3 oziroma členom 4, obstoječi ukrep zanjo ni več zavezujoč oziroma se zanjo ne uporablja, razen če ni poslala uradnega obvestila v skladu s členom 4 pred začetkom veljavnosti ukrepa o spremembi. Ta določba začne učinkovati z začetkom veljavnosti ukrepa o spremembi oziroma z iztekom roka dveh mesecev, kar je pozneje.

Za namene tega odstavka Svet po poglobljeni razpravi o zadevi odloča s kvalificirano večino svojih članov, ki predstavljajo države članice, ki sodelujejo ali so sodelovale pri sprejetju ukrepa o spremembi. Kvalificirana večina v Svetu se opredeli v skladu s členom 205(3)(a) Pogodbe o delovanju Evropske unije.

3. Svet lahko s kvalificirano večino na predlog Komisije določi, da Danska nosi morebitne neposredne finančne posledice, ki bi nujno in neizogibno nastale zaradi prenehanja njenega sodelovanja pri obstoječem ukrepu.

4. Ta člen ne posega v člen 4.

Člen 6

1. Uradno obvestilo iz člena 4 se predloži najpozneje šest mesecev po končnem sprejetju ukrepa o nadgradnji schengenskega pravnega reda.

Če Danska uradnega obvestila glede ukrepa, ki nadgrajuje schengenski pravni red, ne predloži v skladu s členoma 3 in 4 te priloge, države članice, za katere je tak ukrep zavezujoč, in Danska preučijo ukrepe, ki jih je treba sprejeti.

2. Uradno obvestilo na podlagi členov 3 te priloge, ki se nanaša na ukrepe o nadgradnji schengenskega pravnega reda, se šteje za nepreklicno uradno obvestilo na podlagi člena 3 te priloge glede na vse druge predloge ali pobude, namenjene za nadgradnjo tega ukrepa, kolikor tak predlog ali pobuda nadgrajuje schengenski pravni red.

Člen 7

Pravila, ki so določena na podlagi člena 16b Pogodbe o delovanju Evropske unije v zvezi z obdelavo osebnih podatkov v državah članicah pri opravljanju dejavnosti s področja uporabe poglavij 4 ali 5 naslova IV tretjega dela navedene pogodbe, Danske ne zavezujejo, če je ne zavezujejo pravila Unije o tistih oblikah pravosodnega sodelovanja v kazenskih zadevah ali policijskega sodelovanja, v okviru katerih je treba upoštevati predpise, sprejete na podlagi člena 16b.

Člen 8

Če je v primerih iz tega dela ukrep, ki ga Svet sprejme na podlagi naslova IV tretjega dela Pogodbe o delovanju Evropske unije, za Dansko zavezujoč, se v zvezi z zadevnim ukrepom zanjo uporabljajo ustrezne določbe navedene pogodbe.

Člen 9

Če ukrep, sprejet na podlagi naslova IV tretjega dela Pogodbe o delovanju Evropske unije, za Dansko ni zavezujoč, ne nosi nobenih finančnih posledic tega ukrepa, razen stroškov, ki nastanejo pri poslovanju institucij, razen če Svet po posvetovanju z Evropskim parlamentom soglasno ne odloči drugače."

PROTOKOL O AZILU ZA DRŽAVLJANE UNIJE

22) Protokol o azilu za državljane držav članic Evropske unije se spremeni na naslednji način:

(a) preambula se spremeni na naslednji način:

(i) prva uvodna izjava se nadomesti z naslednjim:

"KER Unija v skladu s členom 6(1) Pogodbe o Evropski uniji priznava pravice, svoboščine in načela iz Listine o temeljnih pravicah,";

(ii) vstavi se nova druga uvodna izjava:

"KER so v skladu s členom 6(3) Pogodbe o Evropski uniji temeljne pravice, kakršne zagotavlja Evropska konvencija o varstvu človekovih pravic in temeljnih svoboščin, kot splošna načela sestavni del prava Unije,";

(iii) v drugi uvodni izjavi, ki je postala tretja uvodna izjava, se sklicevanje na člen 6(2) nadomesti s sklicevanjem na člen 6(1) in (3);

(iv) v tretji uvodni izjavi, ki je postala četrta uvodna izjava, se sklicevanje na člen 6 (1) nadomesti s sklicevanjem na člen 1a;

(v) v tretji in četrti uvodni izjavi, ki postaneta četrta in peta uvodna izjava, se beseda "načela" nadomesti z besedo "vrednote"; v četrti uvodni izjavi, ki je postala peta uvodna izjava, se sklicevanje na člen 309 Pogodbe o ustanovitvi Evropske skupnosti nadomesti s sklicevanjem na člen 7 Pogodbe o Evropski uniji;

(vi) v peti uvodni izjavi, ki je postala šesta uvodna izjava, se sklicevanje na Pogodbo o ustanovitvi Evropske skupnosti nadomesti s sklicevanjem na Pogodbo o delovanju Evropske unije;

(vii) sedma uvodna izjava, ki postane osma uvodna izjava, se črta;

(b) edini člen se spremeni na naslednji način:

(i) v točki (b) se za besedo "… Svet" vstavi besedilo "ali, kjer je to primerno, Evropski svet", na koncu pa se doda besedilo "… glede države članice, katere državljan je prosilec";

(ii) besedilo točke c) se nadomesti z naslednjim:

"c) če je Svet sprejel sklep v skladu s členom 7(1) Pogodbe o Evropski uniji glede države članice, katere državljan je prosilec, ali če je Evropski svet sprejel sklep v skladu s členom 7(2) navedene pogodbe glede države članice, katere državljan je prosilec".

PROTOKOL O EKONOMSKI, SOCIALNI IN TERITORIALNI KOHEZIJI

23) Protokol o ekonomski in socialni koheziji se spremeni na naslednji način:

(a) v celotnem protokolu se besedilo "ekonomska in socialna kohezija" v vseh sklonih nadomesti z besedilom "ekonomska, socialna in teritorialna kohezija" v ustreznem sklonu;

(b) preambula se spremeni na naslednji način:

(i) prva, druga, peta, šesta in štirinajsta uvodna izjava se črtajo;

(ii) vstavi se nova prva uvodna izjava:

"OB UPOŠTEVANJU, da člen 2 Pogodbe o Evropski uniji med drugimi cilji vključuje cilj spodbujati ekonomsko, socialno in teritorialno kohezijo in solidarnost med državami članicami ter da je v točki (c) člena 2c(2) Pogodbe o delovanju Evropske unije ekonomska, socialna in teritorialna kohezija našteta med področji deljene pristojnosti Unije,";

(iii) četrta uvodna izjava, ki postane tretja uvodna izjava, se nadomesti z naslednjim besedilom:

"OB SKLICEVANJU na to, da člen 161 Pogodbe o delovanju Evropske unije predvideva ustanovitev Kohezijskega sklada,";

(iv) v enajsti uvodni izjavi, ki postane osma uvodna izjava, se črta besedilo "…, ter poudarjajo pomen vključitve ekonomske in socialne kohezije v člena 2 in 3 te pogodbe";

(v) v petnajsti uvodni izjavi, ki postane enajsta uvodna izjava, se črta besedilo "…, ustanovljen do 31. decembra 1993, …".

(vi) v zadnji uvodni izjavi se sklicevanje na Pogodbo o ustanovitvi Evropske skupnosti nadomesti s sklicevanjem na Pogodbo o Evropski uniji in Pogodbo o delovanju Evropske unije.

DRUGI PROTOKOLI

24) V Protokolu o postopku v zvezi s čezmernim primankljajem se v prvi uvodni izjavi preambule

sklicevanje na Pogodbo o ustanovitvi Evropske skupnosti nadomesti s sklicevanjem na Pogodbo o delovanju Evropske unije.

25) V Protokolu o Franciji se besedilo "… na svojih čezmorskih ozemljih …" nadomesti z besedilom "… na Novi Kaledoniji, v Francoski Polineziji ter na otokih Wallis in Futuna …".

26) V Protokolu o zunanjih odnosih držav članic glede prehoda zunanjih meja, se sklicevanje na člen 62(2)(a) naslova IV Pogodbe nadomesti s sklicevanjem na člen 62(2)(b) Pogodbe o delovanju Evropske unije.

27) V Protokolu o členu 17 Pogodbe o Evropski uniji se črta del stavka "... v enem letu po začetku veljavnosti Amsterdamske pogodbe …".

28) V Protokolu o sistemu javne radiotelevizije v državah članicah, se v drugem pododstavku besede "ki so priložene Pogodbi o ustanovitvi Evropske skupnosti" nadomestijo z besedami "ki so priložene Pogodbi o Evropski uniji in Pogodbi o delovanju Evropske unije".

29) V Protokolu o uvozu naftnih proizvodov, rafiniranih na Nizozemskih Antilih, se v členu 3(3) v drugem stavku črta besedilo "... z odločitvijo, ki jo sprejme s kvalificirano večino".

30) Protokol o členu 141 Pogodbe o ustanovitvi Evropske skupnosti se spremeni na naslednji način:

(a) v naslovu Protokola se sklic na Pogodbo o ustanovitvi Evropske skupnosti nadomesti s sklicem na Pogodbo o delovanju Evropske unije;

(b) v edini določbi se za navedbo člena 141 vstavi besedilo "Pogodbe o delovanju Evropske unije".

31) V Protokolu o posebni ureditvi za Grenlandijo se črta člen 2 in besede "Pogodbe o ustanovitvi Evropske gospodarske skupnosti" se nadomestijo z besedami "Pogodbe o delovanju Evropske unije".

32) Protokol, ki je priloga k Pogodbi o Evropski uniji in Pogodbam o ustanovitvi Evropskih skupnosti, se spremeni na naslednji način:

(a) besedilo naslova Protokola se nadomesti z naslednjim besedilom naslova "Protokol o členu 40.3.3 irske ustave";

(b) besedilo "Nobena določba Pogodbe o Evropski uniji ali Pogodb o ustanovitvi Evropskih skupnosti …" se nadomesti z besedilom "Nobena določba Pogodb ali Pogodbe o ustanovitvi Evropske skupnosti za atomsko energijo …".

33) Protokol o finančnih posledicah izteka Pogodbe o ustanovitvi Evropske skupnosti za premog in jeklo ter o Raziskovalnem skladu za premog in jeklo se spremeni na naslednji način:

(a) v preambuli se prvi dve uvodni izjavi nadomestita z novo prvo uvodno izjavo:

"OB SKLICEVANJU na to, da so bila vsa sredstva in obveznosti Evropske skupnosti za premog in jeklo, obstoječa na dan 23. julija 2002, prenesena na Evropsko skupnost 24. julija 2002,";

(b) v členu 1 se črta odstavek 1, naslednja dva odstavka pa se temu ustrezno preštevilčita;

(c) člen 2 se razdeli v dva odstavka, pri čemer se prvi odstavek zaključi z besedilom "…, vključno z bistvenimi načeli." Ta člen se še dodatno spremeni na naslednji način:

(i) v prvem odstavku se besedilo "na predlog Komisije in po posvetovanju z Evropskim parlamentom soglasno" nadomesti z besedilom "po posebnem zakonodajnem postopku in po odobritvi Evropskega parlamenta";

(ii) v drugem odstavku se besedilo "in ustreznimi postopki odločanja, zlasti zaradi sprejetja večletnih finančnih smernic …" nadomesti z besedilom "Svet na predlog Komisije in po posvetovanju z Evropskim parlamentom sprejme ukrepe, s katerimi določi večletne finančne smernice ...";

(d) člen 4 se razveljavi.

Člen 2

1. Členi Protokola o Statutu evropskega sistema centralnih bank in Evropske centralne banke, Protokola o Statutu Evropske investicijske banke in Protokola o privilegijih in imunitetah Evropske unije, kakor so bili spremenjeni s to pogodbo, se preštevilčijo v skladu s preglednicami preštevilčenja iz priloge k temu protokolu. Medsebojna sklicevanja v teh protokolih na člene omenjenih protokolov se prilagodijo skladno z omenjenimi preglednicami.

2. Sklicevanja na uvodne izjave protokolov iz prve točke člena 1 ali na člene omenjenih protokolov, vključno z odstavki in pododstavki, kakor so bili preštevilčeni ali prestavljeni s tem protokolom in ki so vsebovani v drugih protokolih ali aktih primarne zakonodaje se prilagodijo v skladu s tem protokolom. Te prilagoditve se nanašajo tudi, glede na primer, primere, ko je zadevna določba razveljavljena.

3. Sklicevanja na uvodne izjave in člene, vključno z odstavki in pododstavki protokolov iz prve točke člena 1, kakor so bili spremenjeni z določbami tega protokola in ki so vsebovani v drugih instrumentih ali aktih se razumejo kot sklicevanja na uvodne izjave in člene, vključno z odstavki ali pododstavki omenjenih protokolov kakor so bili preštevilčeni ali prestavljeni v skladu s tem protokolom.

--------------------------------------------------

PRILOGA

PREGLEDNICA PREŠTEVILČENJA IZ ČLENA 2 PROTOKOLA (ŠT. 1), KI SPREMINJA PROTOKOLE, PRILOŽENE POGODBI O EVROPSKI UNIJI, POGODBI O USTANOVITVI EVROPSKE SKUPNOSTI IN/ALI POGODBI O USTANOVITVI EVROPSKE SKUPNOSTI ZA ATOMSKO ENERGIJO

A. PROTOKOL O STATUTU SISTEMA EVROPSKIH CENTRALNIH BANK IN EVROPSKE CENTRALNE BANKE

Prejšnje številčenje protokola | Novo številčenje protokola |

Člen 1 | Člen 1 |

Člen 2 | Člen 2 |

Člen 3 | Člen 3 |

Člen 4 | Člen 4 |

Člen 5 | Člen 5 |

Člen 6 | Člen 6 |

Člen 7 | Člen 7 |

Člen 8 | Člen 8 |

Člen 9 | Člen 9 |

Člen 10 | Člen 10 |

Člen 11 | Člen 11 |

Člen 12 | Člen 12 |

Člen 13 | Člen 13 |

Člen 14 | Člen 14 |

Člen 15 | Člen 15 |

Člen 16 | Člen 16 |

Člen 17 | Člen 17 |

Člen 18 | Člen 18 |

Člen 19 | Člen 19 |

Člen 20 | Člen 20 |

Člen 21 | Člen 21 |

Člen 22 | Člen 22 |

Člen 23 | Člen 23 |

Člen 24 | Člen 24 |

Člen 25 | Člen 25 |

Člen 26 | Člen 26 |

Člen 27 | Člen 27 |

Člen 28 | Člen 28 |

Člen 29 | Člen 29 |

Člen 30 | Člen 30 |

Člen 31 | Člen 31 |

Člen 32 | Člen 32 |

Člen 33 | Člen 33 |

Člen 34 | Člen 34 |

Člen 35 | Člen 35 |

Člen 36 | Člen 36 |

Člen 37 (razveljavljen) | |

Člen 38 | Člen 37 |

Člen 39 | Člen 38 |

Člen 40 | Člen 39 |

Člen 41 | Člen 40 |

Člen 42 | Člen 41 |

Člen 43 | Člen 42 |

Člen 44 | Člen 43 |

Člen 45 | Člen 44 |

Člen 46 | Člen 45 |

Člen 47 | Člen 46 |

Člen 48 | Člen 47 |

Člen 49 | Člen 48 |

Člen 50 (razveljavljen) | |

Člen 51 (razveljavljen) | |

Člen 52 | Člen 49 |

Člen 53 | Člen 50 |

B. PROTOKOL O STATUTU EVROPSKE INVESTICIJSKE BANKE

Prejšnje številčenje protokola | Novo številčenje protokola |

Člen 1 | Člen 1 |

Člen 2 | Člen 2 |

Člen 3 | Člen 3 |

Člen 4 | Člen 4 |

Člen 5 | Člen 5 |

Člen 6 (razveljavljen) | |

Člen 7 (razveljavljen) | |

Člen 8 | Člen 6 |

Člen 9 | Člen 7 |

Člen 10 | Člen 8 |

Člen 11 | Člen 9 |

Člen 12 | Člen 10 |

Člen 13 | Člen 11 |

Člen 14 | Člen 12 |

Člen 15 | Člen 13 |

Člen 16 | Člen 14 |

Člen 17 | Člen 15 |

Člen 18 | Člen 16 |

Člen 19 | Člen 17 |

Člen 20 | Člen 18 |

Člen 21 | Člen 19 |

Člen 22 | Člen 20 |

Člen 23 | Člen 21 |

Člen 24 | Člen 22 |

Člen 25 | Člen 23 |

Člen 26 | Člen 24 |

Člen 27 | Člen 25 |

Člen 28 | Člen 26 |

Člen 29 | Člen 27 |

Člen 30 | Člen 28 |

C. PROTOKOL O PRIVILEGIJIH IN IMUNITETAH EVROPSKE UNIJE

Prejšnje številčenje protokola | Novo številčenje protokola |

Člen 1 | Člen 1 |

Člen 2 | Člen 2 |

Člen 3 | Člen 3 |

Člen 4 | Člen 4 |

Člen 5 (razveljavljen) | |

Člen 6 | Člen 5 |

Člen 7 | Člen 6 |

Člen 8 | Člen 7 |

Člen 9 | Člen 8 |

Člen 10 | Člen 9 |

Člen 11 | Člen 10 |

Člen 12 | Člen 11 |

Člen 13 | Člen 12 |

Člen 14 | Člen 13 |

Člen 15 | Člen 14 |

Člen 16 | Člen 15 |

Člen 17 | Člen 16 |

Člen 18 | Člen 17 |

Člen 19 | Člen 18 |

Člen 20 | Člen 19 |

Člen 21 | Člen 20 |

Člen 22 | Člen 21 |

Člen 23 | Člen 22 |

--------------------------------------------------